CELEX: 32010R0365
Language: hu
Date: 2010-04-28 00:00:00
Title: A Bizottság 365/2010/EU rendelete ( 2010. április 28.) az élelmiszerek mikrobiológiai kritériumairól szóló 2073/2005/EK rendeletnek a pasztőrözött tejben és egyéb pasztőrözött folyékony tejipari termékekben előforduló Enterobacteriaceae , valamint az étkezési sóban előforduló Listeria monocytogenes tekintetében történő módosításáról (EGT-vonatkozású szöveg)

29.4.2010   
            
            
               HU
            
            
               Az Európai Unió Hivatalos Lapja
            
            
               L 107/9
            
         A BIZOTTSÁG 365/2010/EU RENDELETE
   (2010. április 28.)
   az élelmiszerek mikrobiológiai kritériumairól szóló 2073/2005/EK rendeletnek a pasztőrözött tejben és egyéb pasztőrözött folyékony tejipari termékekben előforduló Enterobacteriaceae, valamint az étkezési sóban előforduló Listeria monocytogenes tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 4. cikke (4) bekezdésére,
   mivel:
   
               (1)
            
            
               Az élelmiszerek mikrobiológiai kritériumairól szóló, 2005. november 15-i 2073/2005/EK bizottsági rendelet (2) mikrobiológiai kritériumokat állít fel egyes mikroorganizmusokra vonatkozóan, és lefekteti azokat a végrehajtási szabályokat, amelyeket az élelmiszer-ipari vállalkozóknak a 852/2004/EK rendelet 4. cikkében említett általános és konkrét higiéniai intézkedések végrehajtásakor követniük kell.
            
         
               (2)
            
            
               A 2073/2005/EK rendelet 10. cikke értelmében a mikrobiológiai kritériumokat a tudományos, technológiai és módszertani fejlődés, az élelmiszerekben újonnan megjelenő kórokozó mikroorganizmusok és a kockázatértékelések nyomán nyert információk figyelembevételével felül kell vizsgálni.
            
         
               (3)
            
            
               A 2073/2005/EK rendelet I. mellékletének 1. fejezete élelmiszer-biztonsági kritériumokat határoz meg az egyes fogyasztásra kész élelmiszerekben megtalálható Listeria monocytogenes tekintetében. Az 1.3. sor határértékeket állapít meg azokra a fogyasztásra kész élelmiszerekre – a csecsemőknek, illetve speciális gyógyászati célra szánt, fogyasztásra kész élelmiszerek kivételével –, amelyek nem segítik elő az L. monocytogenes szaporodását. Az élelmiszer-ipari vállalkozók kötelesek bizonyítani, hogy a forgalomba hozott termékek eltarthatósági idejük alatt megfelelnek a kritériumoknak.
            
         
               (4)
            
            
               Az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendelet (3) értelmében az étkezési só fogyasztásra kész élelmiszer. Tudományos tények bizonyítják, hogy a sóban a L. monocytogenes jelenléte és túlélése normális körülmények között nem valószínű. Az étkezési sót ezért fel kell venni a 2073/2005/EK rendelet I. melléklete 1. fejezetének 4. lábjegyzetében szereplő felsorolásba, amely azokat a fogyasztásra kész élelmiszereket tartalmazza, amelyek esetében nem szükséges a L. monocytogenes rendszeres vizsgálata.
            
         
               (5)
            
            
               A 2073/2005/EK rendeletnek megfelelően a pasztőrözött tejben és egyéb pasztőrözött folyékony tejipari termékekben megtalálható Enterobacteriaceae-re egy – vizsgálati referenciamódszert és határértékeket is magában foglaló – technológiai higiéniai kritérium vonatkozik.
            
         
               (6)
            
            
               A pasztőrözött tejben és egyéb pasztőrözött folyékony tejipari termékekben előforduló Enterobacteriaceae-re vonatkozóan meghatározott ISO 21528-1 vizsgálati referenciamódszerről bebizonyosodott, hogy nehezen használható önellenőrzés keretében végzett rutinvizsgálatok során, mivel meglehetősen munka- és időigényes. A módszertani fejlődésből következően a pasztőrözött tejben és egyéb pasztőrözött folyékony tejipari termékekben található Enterobacteriaceae vizsgálatához a fent említett referenciamódszer helyett a gyorsabb és könnyebben alkalmazható ISO 21528-2 módszert kell követni.
            
         
               (7)
            
            
               A vizsgálati referenciamódszerek befolyásolják a tesztek eredményeit. Ezért a pasztőrözött tejben és egyéb pasztőrözött folyékony tejipari termékekben található Enterobacteriaceae-re vonatkozó kritérium határértékét ennek megfelelően módosítani kell. A módosult kimutatási határ továbbra is elégséges maradna a technológiai higiénia garantálására, mivel a gyártási eljárás során feltehetően felmerülő problémák az Enterobacteriaceae számának sokkal nagyobb növekedését okozhatják.
            
         
               (8)
            
            
               Az Enterobacter sakazakii nevét egy közelmúltban történt taxonómiai változás miatt a 2073/2005/EK rendeletben Cronobacter spp. (Enterobacter sakazakii) névre kell módosítani.
            
         
               (9)
            
            
               A rendelkezések egy részét 2010. január 1-jéig kellett alkalmazni; ezután a rendeletben szereplő új rendelkezések lépnek hatályba. Ezek olvashatóságának megkönnyítése érdekében indokolt a régi rendelkezések törlése.
            
         
               (10)
            
            
               A 2073/2005/EK rendeletet ezért ennek megfelelően módosítani kell.
            
         
               (11)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   A 2073/2005/EK rendelet I. melléklete a következőképpen módosul:
   
               1.
            
            
               Az 1. fejezet a következőképpen módosul:
               
                           a)
                        
                        
                           Az 1.5. sor helyébe a következő lép:
                           
                                       
                                                   „1.5.
                                                
                                                
                                                   Hőkezelés után fogyasztandó, baromfihúsból készült darált hús és előkészített hús
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       25 g-ban nincs jelen
                                    
                                    
                                       EN/ISO 6579
                                    
                                    
                                       Forgalomba hozott termékek, eltarthatósági idejük alatt”
                                    
                                 
                     
                           b)
                        
                        
                           Az 1.9. sor helyébe a következő lép:
                           
                                       
                                                   „1.9.
                                                
                                                
                                                   Hőkezelés után fogyasztandó, baromfihúsból készült húskészítmények
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       25 g-ban nincs jelen
                                    
                                    
                                       EN/ISO 6579
                                    
                                    
                                       Forgalomba hozott termékek, eltarthatósági idejük alatt”
                                    
                                 
                     
                           c)
                        
                        
                           Az 1.24. sor helyébe a következő lép:
                           
                                       
                                                   „1.24.
                                                
                                                
                                                   Por alakú anyatej-helyettesítők és 6 hónapnál fiatalabb csecsemőknek szánt, speciális gyógyászati célú, por alakú diétás élelmiszerek (14)
                                                   
                                                
                                             
                                    
                                       
                                          Cronobacter spp. (Enterobacter sakazakii)
                                       
                                    
                                    
                                       30
                                    
                                    
                                       0
                                    
                                    
                                       10 g-ban nincs jelen
                                    
                                    
                                       ISO/TS 22964
                                    
                                    
                                       Forgalomba hozott termékek, eltarthatósági idejük alatt”
                                    
                                 
                     
         
               2.
            
            
               Az 1. fejezet 4. lábjegyzetében szereplő felsorolást az alábbi ponttal kell kiegészíteni:
               
                           „—
                        
                        
                           étkezési só”
                        
                     
         
               3.
            
            
               A 2. fejezet 2.2. része az alábbiak szerint módosul:
               
                           a)
                        
                        
                           A 2.2.1. sor helyébe a következő lép:
                           
                                       
                                                   „2.2.1.
                                                
                                                
                                                   Pasztőrözött tej és más pasztőrözött folyékony tejipari termékek (4)
                                                   
                                                
                                             
                                    
                                       Entero-bacteriaceae
                                    
                                    
                                       5
                                    
                                    
                                       0
                                    
                                    
                                       10 cfu/ml
                                    
                                    
                                       ISO 21528-2
                                    
                                    
                                       Gyártási folyamat vége
                                    
                                    
                                       A hőkezelés hatékonyságának és az újraszennyeződés megelőzésének, valamint a nyersanyagok minőségének ellenőrzése”
                                    
                                 
                     
                           b)
                        
                        
                           A (2) lábjegyzet helyébe a következő szöveg lép:
                           
                                       „(2)
                                       
                                    
                                    
                                       A 2.2.1., 2.2.7., 2.2.9. és a 2.2.10. sor esetében m = M.”
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 139., 2004.4.30., 1. o.
   
      (2)  HL L 338., 2005.12.22., 1. o.
   
      (3)  HL L 31., 2002.2.1., 1. o.